作者：张榘
词牌/韵律：摸鱼儿

paragraphs: 望神京、目断烟草，青天长剑频倚。
香街十里朱帘月，空想当年华丽。
堪叹处。
渺沙霭蒹葭，咿ン雁声起。
平山谩记。
怅杨柳春风，晴空栏槛，陈迹总非是。
重阳好，红叶黄华满地。
良辰美景如此。
青油幕府传芳斝，苒苒露琼花气。
还更喜。
看玉阃规恢，笑骋伊吾志。
尘清北冀。
便向关洛联镳，巍巍冠佩，麟阁画图里。